તેમણે જણાવ્યું કે ૮ ઓક્ટોબર, ૨૦૧૫ના રોજ મુંબઈમાં સીબીઆઈના જોઈન્ટ ડિરેક્ટરે ન્યાયમૂર્તિ પાટિલ પંચના તપાસ અહેવાલ અને ચવ્હાણ વિરુધ્ધ મળેલા કહેવાતા વાંધાજનક દસ્તાવેજોને આધારે સીઆરપીસીની કલમ ૧૯૭ હેઠળ ચવ્હાણ પર કેસ ચલાવવા માટે મંજૂરી માગી હતી. પંચે અહેવાલમાં ચાર પૂર્વ મંત્રીઓ- ચવ્હાણ, સ્વ. વિલાસરાવ દેશમુખ, સુશિલકુમાર શિંદે અને શિવાજીરાવ નિલાંગેકર-પાટિલ સહિત કેટલાક ઉચ્ચ અધિકારીઓને તેમની ભૂમિકા બદલ આ કૌભાંડમાં સામેલ હોવાનો આરોપ મૂક્યો હતો.